Y1

Y1 er en svensk dieselmotorvogntype produsert av Fiat og Kalmar Verkstad for Statens Järnvägar. Typen har blant annet også vært brukt av NSB for persontog på Bratsbergbanen mellom 2000 og 2015.

Y1-serien ble bygget i over 100 eksemplarer av Fiat og Kalmar Verkstad 1979-81. Utover 1990-tallet ble noen vogner solgt til Balkan, en del ble modernisert med ny innredning og nye Volvo-motorer. I juni 1998 testet man en Y1 i Skien, og to år senere hentet man vognene med diesellok type Di 3 på Kornsjø. Etter at NSB Persontrafikk overtok konseptet «Timetoget» i Telemark, ble tre stk dieselmotorvogner type Y1 anskaffet for lokaltrafikken. Disse trafikkerte i åra 2000 til 2015 Bratsbergbanen mellom Porsgrunn og Notodden.http://www.nrk.no/telemark/bratsbergbanen-blir-elektrisk-fra-10.-august-1.12486786
miniatyr|Berging sine to Y1 i beredskap i Lodalen i Oslo.
I tillegg anskaffet NSB Berging ( i dag Vy Berging) to Y1 for bruk i utrykningstog ved avsporinger og uhell. Disse er utstyrt med kraftigere motorer for å kunne brukes til å slepe unna havarerte materiellenheter.

Taraldsvik Maskin i Narvik har dessuten anskaffet en slik vogn, nr. 1292, for bruk i arbeidstog på Ofotbanen.

 Referanser 

 Eksterne lenker 
 Y1  – NJK Materielldatabasen
 Y1 (Norge) / Y1 (Sverige) / Y1 (Kosovo) / 7 122 (Kroatia) / 710 (Serbia) – Jernbane.net
 Järnväg.net sin side om Y1/YF1

Kategori:Forbrenningsmotorvogner i Sverige
Kategori:Forbrenningsmotorvogner i Norge